**Soome keele ainekava**

**B-võõrkeel**

**1. Sissejuhatus**

Soome keele õppimine ja õpetamine üldhariduskoolis on põhjendatud pidevate kontaktidega

hõimurahvaste vahel. Iga keel on kultuurikandja. Soome keelt õppides on õpilasel võimalik

tutvuda naaberrahva kultuuri ja kommetega, et selle kaudu õppida hindama ka oma maa

traditsioone. Et soome ja eesti keel on sugulaskeeled, pakub soome keele õppimine palju

võrdlusvõimalusi. Soome keel võib mõneski osas toetada eesti keele õpet ja vastupidi.

Soome keele õpetamisel koostab kool ainekava, toetudes põhikooli ja gümnaasiumi riikliku

õppekava võõrkeelte valdkonnakavale, põhikooli B-keele ning gümnaasiumi võõrkeelte

ainekavale.

**2. Soome keel - keelena**

**2.1. Üldalused**

**2.1.1. Õppe-ja kasvatuseesmärgid**

Põhikooli B-võõrkeele õpetusega taotletakse, et õpilane:

1) saavutab keeleoskuse taseme, mis võimaldab tal igapäevastes suhtlusolukordades toime tulla;

2) huvitub võõrkeelte õppimisest ning nende kaudu silmaringi laiendamisest; ;

3) omandab oskuse märgata ja väärtustada erinevate kultuuride eripära;

4) tunneb erinevaid võõrkeelte õppimise strateegiaid ning oskab neid iseseisvalt kasutada;

5) huvitub õpitavat keelt kõnelevatest maadest ja nende kultuurist;

6) oskab kasutada eakohaseid võõrkeelseid teatmeallikaid (nt teatmeteosed, sõnaraamatud, Internet), et leida vajalikku infot ka teistes valdkondades ja õppeainetes.

**2.1.2. Õppeaine kirjeldus**

B-võõrkeele kui teise omandatava võõrkeele õpe võimaldab õpilasel laiendada oma

suhtlemisvõimalusi ja kultuurilist silmaringi, tagab juurdepääsu teadmisallikaile ning loob

eeldused vahetuks suhtlemiseks, toetab edasisi õpinguid ja tegevust ühiskonnas. Oluline on erinevate keelte üksteist toetav ja väärtustav õpetamine, aga eriti seoste nägemine A-võõrkeelega. A-võõrkeelt õppides saadud õpikogemus ja omandatud õpioskused toetavad B-võõrkeele õppimist. Samuti arvestatakse teadmisi, mida õpilane saab õpitava keele maa ja kultuuri kohta teiste õppeainete kaudu.

Võõrkeele kui õppeaine ja suhtlusvahendi omandamine on tegevus, mis nõuab õppijalt

pikaajalist pingutust ning aktiivset osalust.

Keeletunnis suheldakse peamiselt õpitavas võõrkeeles. Emakeelt võib kasutada vajaduse

korral selgituste andmiseks.

Võõrkeeleõppes on kesksel kohal tegevused, mis nõuavad keele eesmärgistatud kasutamist ja

lõimivad erinevaid keeleoskuse aspekte.

Õpetuses lähtutakse kommunikatiivse õpetuse põhimõtetest. Kommunikatiivne keeleoskus

(suhtluspädevus) hõlmab kolme komponenti: keelelist, sotsiolingvistilist ja pragmaatilist.

Keeleteadmised ei ole eesmärk omaette, vaid vahend parema keeleoskuse omandamiseks.

Keele struktuuri õpitakse kontekstis, järk-järgult jõutakse grammatikareeglite teadliku omandamise juurde.

Sotsiolingvistilise pädevuse kaudu areneb õppija keelekasutuse olukohasus (viisakusreeglid,

keeleregister jm).

Pragmaatilise pädevuse kaudu areneb õppija võime mõista ja luua tekste.

Suhtluspädevust arendatakse keeleliste toimingute (kuulamise, lugemise, rääkimise,

kirjutamise) kaudu.

Keeleõppe telje moodustavad teemavaldkonnad, mille kaudu ja piires kujuneb suhtluspädevus. Kõigis kooliastmetes ja klassides käsitletakse teemasid kõigist

teemavaldkondadest, kuid rõhuasetused ja maht on erinevad. Teemade käsitlemisel lähtutakse

õpilaste kogemustest, huvidest ja vajadustest.

Õppetegevusi kavandades lähtutakse didaktilistest põhiprintsiipidest (lähemalt kaugemale,

tuntult tundmatule, lihtsalt keerulisele, konkreetselt abstraktsele) ning keelekasutuse

vajadustest (alustades sagedamini kasutatavatest sõnadest ja vormidest).

Rõhk on interaktiivsel õppimisel ja õpitava keele kasutamisel. Kõigis kooliastmeis on oluline

osa paaris- ja rühmatööl. Õpilasi suunatakse tegema eakohast iseseisvat tööd (lugema, infot

hankima, projektides osalema jne ).

Suhtluspädevuse ja kultuuriteadlikkuse arendamiseks ergutatakse õpilasi kasutama õpitavat

keelt ka väljaspool keeletundi. Motivatsiooni suurendamiseks on soovitatav aidata leida

kirjasõpru ning korraldada õppereise, õpilasvahetusi ja kohtumisi õpitavat keelt emakeelena

kõnelejatega.

Kõigis kooliastmeis on oluline õppijat motiveerida ning kujundada temas positiivset hoiakut

keeleõppesse. Eduelamuse saavutamiseks luuakse tundides positiivne õhkkond ja

väärtustatakse õppija iga edusammu.

Õppimist toetab kujundav hindamine. Igal õppeperioodil peab õpilane saama tagasisidet kas

sõnalise hinnangu või hinde vormis. Tunnustama peab ka tulemuse saavutamiseks tehtud jõupingutusi. Vigu käsitletakse õppeprotsessis normaalse õppimise osana, nende analüüsimine soodustab õpitava mõistmist ning võimaldab õpilasel oma keelekasutusest korrigeerida. Õpetaja hinnangute kõrval kasutatakse õppes ka enesehindamist ja kaaslaste antud hinnanguid, võttes vajaduse korral abiks nt Euroopa keelemapi.

**2.2. II kooliaste**

**2.2.1. Õpitulemused**

II kooliastme õpitulemused kajastavad õpilase head saavutust.

6. klassi lõpetaja:

1)saab aru igapäevastest väljenditest ja lühikestest lausetest;

2)kasutab õpitud väljendeid ja lühilauseid oma vajaduste väljendamiseks ning oma lähiümbruse (pere, kodu, kool) kirjeldamiseks;

3)reageerib adekvaatselt lihtsatele küsimustele ja korraldustele;

4)on omandanud esmased teadmised õpitava keele kultuuriruumist;

5)rakendab õpetaja juhendamisel varem omandatud õpioskusi ja -strateegiaid;

6)seab endale õpieesmärke ning hindab koostöös kaaslaste ja õpetajaga oma saavutusi;

7)töötab õpetaja juhendamisel iseseisvalt, paaris ja rühmas.

Keeleoskuse hea tase 6. klassi lõpus:

|  |  |  |  |
| --- | --- | --- | --- |
| Kuulamine | Lugemine | Rääkimine | Kirjutamine |
| A1.1 | A1.1 | A1.1 | A1.1 |

**2.2.2. Õppesisu**

Teemavaldkonnad

**Mina ja teised.**

Enese ja kaaslaste tutvustus; enesetunne, välimuse kirjeldus, ühised tegevused.

**Kodu ja lähiümbrus**. Pereliikmed ja sugulased, pereliikmete tegevusalad; kodu asukoht.

**Kodukoht Eesti.** Riik, pealinn, rahvused; aastaajad ja ilm.

**Igapäevaelu. Õppimine ja töö.** Lihtsamad tegevused kodus ja koolis ning nendega seonduvad esemed.

**Vaba aeg.** Lemmiktegevused ja eelistused.

**2.2.3. Õppetegevus**

Oluline on äratada huvi uue keele ja kultuuri vastu. Esiplaanil on kuulamis-ja rääkimisoskuse

arendamine ning õigete hääldusharjumuste kujundamine. Õpetaja julgustab õpilasi kasutama

õpitud väljendeid ja lühilauseid kontekstis, rakendades aktiivõppemeetodeid ning mängulisust. Lugemisoskust arendatakse lihtsate tekstidega ning kirjutamisoskust mudelkirjutamisega. Õpilased kasutavad A-võõrkeele õppimisel omandatud õpioskusi ja -

strateegiaid.

Osaoskuste arendamiseks sobivad näiteks:

1)kuuldu põhjal pildi joonistamine või täiendamine;

2)sobitusülesande lahendamine (nt pildi vastavuskirjeldusele);

3)dialoogide, laulude ja luuletuste esitamine;

4)rääkimine pildi alusel;

5)häälega lugemine;

6)lihtsa faktilise info leidmine tekstist;

7)mudeli järgi kirjutamine;

8)õpikusõnastiku kasutamine.

**2.2.4.Hindamine**

**II kooliastmes** hinnatakse õppe alguses põhiliselt õpilase kuulatud tekstist arusaamist ja suulist väljendusoskust, jõudes õppe edenedes kõigi osaoskuste hindamiseni. Puudustele juhib

õpetaja tähelepanu taktitundeliselt. Hinnates kasutatakse hindeid ning suulisi või kirjalikke

sõnalisi hinnangud, mis toovad esile õpilase tugevused ja edusammud.

**2.3.III kooliaste**

**2.3.1. Õpitulemused**

III kooliastme õpitulemused kajastavad õpilase head saavutust.

**Põhikooli lõpetaja:**

1)tuleb toime teda puudutavates igapäevastes suhtlusolukordades õpitavat keelt emakeelena rääkiva kõnelejaga;

2)mõistab endale tuttaval teemal kõikeolulist;

3)kirjutab lühikesi tekste õpitud temaatika piires;

4)hangib infot erinevatest võõrkeelsetest infoallikatest;

5)on omandanud esmased teadmised õpitava keele maa kultuuriloost;

6)teadvustab eakohaselt õpitava maa ja oma maa kultuuri erinevusi ning oskab neid arvestada;

7)töötab iseseisvalt, paaris ja rühmas;

8)hindab õpetaja abiga oma tugevaid ja nõrku külgi seatud eesmärkide järgi ning vajaduse korral kohandab oma õpistrateegiaid.

Keeleoskuse heatase põhikooli lõpus:

|  |  |  |  |
| --- | --- | --- | --- |
| Kuulamine | Lugemine | Rääkimine | Kirjutamine |
| B1.1 | B1.1 | A2.2 | A2.2 |

**2.3.2. Õppesisu**

III kooliastmes alustatud alateemad jätkuvad osaoskuste arengu põhjal. Neile lisanduvad

järgmised alateemad:

**Mina ja teised.** Huvid ja võimed, iseloom; tervis; suhted sõpradega ja lähikondsetega.

**Kodu ja lähiümbrus.** Kodu ja koduümbrus, kodukoha tuntumad vaatamisväärsused;

igapäevased kodused tööd ja tegemised, perekondlikud sündmused ja tähtpäevad.

**Kodukoht Eesti.**

Eesti asukoht ja sümboolika, riigikord, tähtpäevad ja kultuuritavad, vaatamisväärsused; elu linnas ja maal; ilmastikunähtused, loodus ja käitumine looduses, looduskaitse.

**Riigid ja nende kultuur.** Õpitavat keelt kõnelevate riikide sümboolika, tähtpäevad ja

kombed; mõned tuntumad sündmused ja saavutused ning nendega seotud nimed ajaloo- ja

kultuurivaldkonnast; õpitava keele kultuuriruumi kuuluvad riigid; Eesti naaberriikide ja

tuntumate maailmariikide nimed, rahvad ja keeled.

**Igapäevaelu. Õppimine ja töö.**

Koolitee; koolielu; tee küsimine ja juhatamine; hügieeni- ja toitumisharjumused ning tervislik eluviis, suhtlemine teeninduses ja arsti juures; ametid ja kutsevalik.

**Vaba aeg.**Huvid, erinevad vaba aja veetmise viisid; meediavahendid; reklaam; kultuuriline

mitmekesisus.

**2.3.3. Õppetegevus**

Õpetuse eesmärk on julgustada õpilast võõrkeeles suhtlema. Kõiki osaoskusi arendatakse

võrdselt, suurendades suulise suhtluse kõrval järk-järgult kirjaliku suhtluse mahtu. Õpilast

suunatakse õpitavat keelt aktiivselt kasutama nii tunnis kui ka väljaspool tundi. Õpilased õpivad lähenema keeleõppele analüüsivalt, õppides kõrvutama eri keelte sarnasusi ja erinevusi ning märkama enda ja teiste keelekasutusvigu. Teemade käsitlemisel pööratakse tähelepanu kultuuride tundmaõppimisele ja kõrvutamisele oma kultuuriga, rõhutades kõigi kultuuride

omanäolisust ja väärtuslikkust. Õpilased mõistavad erinevaid kultuuritavasid ning oskavad

neid arvestada. Õpilane õpib väärtustama mõtteviiside mitmekesisust, avaldama oma arvamust ning arvestama erinevate seisukohtadega.

Osaoskuste arendamiseks sobivad näiteks:

1)eri liiki eakohaste tekstide kuulamine ja lugemine;

2)adapteeritud eakohaste tekstide iseseisev lugemine;

3)meedia- ja autentsete audiovisuaalsete materjalide kasutamine (nt uudised, lühifilmid);

4)loovtööde kirjutamine (nt sõnumid, postkaardid, isiklikud kirjad, kuulutused, lühiülevaated);

5)projektitööd;

6)lühiettekanded (nt pildikirjeldus, hobide tutvustamine, projektitööde kokkuvõtted);

7)rolli- ja suhtlusmängud;

8)info otsimine erinevatest võõrkeelsetest teatmeallikatest (nt sõnaraamatud, Internet).

**2.3.4. Hindamine**

III kooliastmes hinnatakse kõiki osaoskusi kas eraldi või lõimitult. Igal õppeveerandil saab

õpilane tagasisidet kas suulise või kirjaliku sõnalise hinnangu või hinde vormis kõigi

osaoskuste kohta. Soovitatav on kasutada ülesandeid, mis hõlmavad erinevaid osaoskusi (nt

projektitööd, iseseisev lugemine jmt).

Töid, mis sisaldavad kõigi osaoskuste kontrolli, on soovitatav III kooliastmes teha mitte

rohkem kui 4 õppeaastas.

**Keeleteadmised**

Soome keele grammatikat õpetatakse selleks, et saavutada A1.1 ja II kooliastmes kuulamises ja lugemises B 1.1 tase

Grammatilisi vahendeid on vaja selleks, et toime tulla teatud keelekasutusolukordades. Grammatika õpetamise eesmärgiks on kujundada õpilases arusaam, et soome keeles suheldes võib paljus toetuda eesti keelele. Seetõttu peab õpilast julgustama kasutama eesti keele malle seal, kus eesti ja soome keel sarnanevad. Et kahel keelel on siiski ka hulgaliselt erinevusi, tuleb grammatika õpetamisel/õppimisel nendele tähelepanu pöörata, eriti juhtudel, kus erinevused võivad hakata suhtlemist takistama.

Alljärgnevas tabelis on näha, milliste grammatiliste vahenditega toimetulekut õpilaselt igal

kooliastmel oodatakse. Grammatika omandamine algab keelendi mõistmisest ja alles hiljem

jõutakse keeleloomeni. Seetõttu ei eeldata ilmtingimata kõigi tabelis loetletud grammatiliste

vahendite täielikku valdamist, küll aga näidatakse, mida mingil kooliastmel õpetatakse ja

harjutatakse.

Keelepädevus põhineb keeleteadmistel.

•Keeleteadmiste tabel näitab, millisel kooliastmel mingit keeleteadmist õpetama hakatakse, mitte selle omandamist. Keeleteadmiste tabel ei kajasta keelepädevuse kujunemist.

•Keeleteadmisi tuleb vaadelda ühtsete keeleoskustasemete kontekstis, lähtudes sellest, milliseid grammatika komponente mingil tasemel kirjeldatud keeletoiminguteks võiks vaja minna.

•Keelestruktuurid on esitatud kooliastmeti ja need on seotud sellel kooliastmel saavutatava keeleoskustasemega, seega tuleb neid käsitleda koos osaoskuste tabeli ning kooliastmete

õpitulemustega osaoskustes.

|  |  |  |
| --- | --- | --- |
|  | **II kooliaste** | **III kooliaste** |
| HÄÄLDAMINE | Tähestik.  Hääldusalused: pikad ja lühikesed vokaalid, klusiilide  õige hääldus, sõna rõhk. Eesti ja soome keele häälduse võrdlus (vokaalharmoonia, järgsilpide pikad vokaalid). |  |
| TEGUSÕN. AJAD | Lihtsamad tegusõnad. Olla-  verbi pööramine. Oleviku jaatav ja eitav kõne. | Verbi algvormi tunnused,  verbitüübid (I-IV), astmevaheldus verbides.  Olevik, lihtminevik, täisminevik, nud-kesksõna.  Jaatav ja eitav kõne, *pitää/tykätä*-verbi rektsioon. |
| TEGUMOED. KÕNEVIISID | Kindel kõneviis, käskiva kõneviisi *sina*-vorm. | Kindel kõneviis, käskiva  kõneviisi *sina*- ja *teie*-vorm. |
| KÄÄNDSÕNA. NIMISÕNA | Nimisõna kasutamine fraasides. | Nimisõna käänamine:  ainsuse omastav ja osastav,  kohakäänded, mitmuse  nimetav.  Tüvevaheldus, sealhulgas  astmevaheldus. |
| OMADUSSÕNA | Enam kasutatavate  omadussõnade  algvõrre. | Omadussõnade  Võrdlusastmed. |
| ARVSÕNA | Põhiarvsõnad. | Põhiarvsõnade käänamine  *(kauppa on auki kahdeksasta kuuteen)* |
| ASESÕNA | Asesõnad (isikulised asesõnad *minä, sinä* jne,  küsivad asesõnad *kuka,*  *mikä*). | Asesõnad (näitavad  asesõnad *tämä, tuo, se*, siduv asesõna *joka*), isikuliste asesõnade käänamine (*minulla, meitäjne*). |
| MUUTUMATUD SÕNAD | Enam kasutatavad  sidesõnad (*ja, että, mutta*) ning ees- ja tagasõnad  (*kanssa, yli, vaille jne*).  Määrsõnad *(hyvin, varmasti*  *jne*) | Sidesõnad (*koska, että, jotta*)  ning ees- ja tagasõnad (*vieressä, edessä, takana*  jne).Määrsõnad (*pari, muutama, ulos, ulkona,*  *ulkoa* jne) |
| AJAVÄLJENDAMINE | Nädalapäevad  (*maanantai, maanantaina*  jne), kellaaeg. | Kuud. Ajaväljendamine  (*aamulla, illalla* jne) |
| LAUSEÕPETUS | *Kas*- küsimus jt küsimussõnad (*missä?* *milloin?* jne) | Küsimussõnade ja vastuse  seos (*millä kirjoitat? kynällä*  jne) |